Рабунь

Ра́бунь (трансліт.: Rabuń, руск.: Рабунь) — вёска ў Вілейскім раёне Мінскай вобласці Беларусі. Уваходзіць у склад Крывасельскага сельсавета Геаграфія Знаходзіцца за 16 км у напрамку на ўсход ад горада Вілейка і чыгуначнай станцыі Вілейка, за 119 км ад Мінска, каля паўночнага берага Вілейскага вадасховішча і аўтамабільнай дарогі Р63. Каля ўсходняй ускраіны вёскі ў Вілейскае вадасховішча ўпадае рака Орпа. Гісторыя Уваходзіла ў склад Вілейскага павета Расійскай імперыі. У 1921—1945 гадах вёска ў складзе Польскай Рэспублікі, Віленскага ваяводства, Вілейскага павета, гміны Касцяневічы. Насельніцтва 1866 год — 482 жыхары, 50 двароў. 1931 год — 759 жыхароў, 143 двары. 2001 год — 385 жыхароў, 192 двары. Помнікі гісторыі і культуры Свята-Успенская царква, 1862 г. Капліца (пачатак XX стагоддзя). Помнік землякам, якія загінулі ў Вялікую Айчынную вайну. Вядомыя асобы Наталія Пятроўна Жыбуль — палітык, дэпутат Палаты прадстаўнікоў Нацыянальнага сходу Рэспублікі Беларусь VI склікання У вёсцы пахаваны паэт Віталь Гарановіч (1952—2012) — беларускі, педагог. Зноскі Літаратура Ра́бунь // Беларуская энцыклапедыя: У 18 т. Т. 13: Праміле — Рэлаксін / Рэдкал.: Г. П. Пашкоў і інш. — Мн. : БелЭн, 2001. — Т. 13. — С. 189. — 576 с. — 10 000 экз. — ISBN 985-11-0035-8. — ISBN 985-11-0216-4 (т. 13). Rabuń, sioło, powiat wilejski, gmina Rabuń // Słownik geograficzny Królestwa Polskiego i innych krajów słowiańskich. Tom IX: Poźajście — Ruksze (польск.). — Warszawa, 1888. — S. 349. Республика Беларусь. Атлас охотника и рыболова: Минская область / Редактор Г. Г. Науменко. — Мн.: РУП «Белкартография», 2009. — С. 11, 38, 39. — 60 с. — 20 000 экз. — ISBN 978-985-508-174-7. (руск.) Ліст карты N-35-55. Выданне 1987 г. Стан мясцовасці на 1984 год. (руск.) Спасылкі На Вікісховішчы ёсць медыяфайлы па тэме Рабунь